[{"text_idx": "#000003", "text": "Amdanom ni Cefnogwch ni Newyddion Swyddi"}, {"text_idx": "#000006", "text": "Mae\u2019r pwyllgor yn cael cefnogaeth gan y Swyddog Cefnogi lleol, Nia Wyn Jones. Mae Nia yn swyddog cefnogi profiadol iawn hefo dros 10 mlynedd o brofiad o gefnogi cylchoedd a phwyllgorau."}, {"text_idx": "#000007", "text": "Mae gan Cylch Meithrin Llanddoged pwyllgor ymroddedig o wirfoddolwyr sydd yn ymgymryd a\u0302\u2019r gwaith o redeg y cylch. Mae 4 o bobl ar y pwyllgor erbyn hyn, wedi i Nia drefnu ymgyrch recriwtio ar gyfer aelodau newydd i\u2019r pwyllgor. Mae aelodau\u2019r pwyllgor yn dod o amryw gefndiroedd boed yn gyn-rieni, athrawon neu aelodau o\u2019r gymuned leol."}, {"text_idx": "#000011", "text": "Un o\u2019r camau cyntaf i Nia wrth gefnogi pwyllgor ydi sicrhau fod pob aelod o\u2019r pwyllgor wedi derbyn anwythiad llawn. Mae gan Mudiad Meithrin gyflwyniad cynhwysfawr i bwyllgorau ac mae hyn yn broses sydd yn digwydd dros rhai wythnosau. Mae Nia yn rhoi arweiniad a chyflwyniad i waith a chyfrifoldebau\u2019r pwyllgor rheoli drwy\u2019r broses anwytho. Mae Nia wedi bod yn gweithio yn agos hefo pwyllgor Llanddoged ers dechrau Medi ac wedi cynnal sawl sesiwn anwytho. Mae\u2019r rhain wedi bod yn gymysgedd o sesiynau wyneb yn wyneb, sesiynau rhithiol, sesiynau 1:1 a sesiynau grw\u0302p. Mae Nia wedi defnyddio\u2019r adnoddau sydd wedi eu creu yn arbennig gan Mudiad Meithrin i gynorthwyo\u2019r pwyllgor newydd."}, {"text_idx": "#000012", "text": "Mae gan Mudiad Meithrin ystod eang o adnodau i gynorthwyo pwyllgor newydd wrth iddynt ymgymryd a\u0302\u2019r gwaith. Mae gwefan a mewnrwyd Mudiad Meithrin yn drysorfa o wybodaeth ar bob agwedd o redeg Cylch Meithrin. Mae Nia wedi cyflwyno\u2019r pwyllgor i\u2019r holl adnoddau yma ac wedi treulio amser yn dangos i\u2019r pwyllgor ble i gael hyd i\u2019r wybodaeth berthnasol."}, {"text_idx": "#000013", "text": "Mae\u2019r pwyllgor yn gallu cysylltu a\u0302 Nia fel eu Swyddog Cefnogi i gael cyngor ac arweiniad. Mae\u2019r pwyllgor wedi penderfynu mae\u2019r cam cyntaf iddyn nhw ydi cofrestru fel CIO. Bydd Nia yn arwain y pwyllgor drwy\u2019r gwaith yma."}]